શગુન ગ્રૂપ ઓફ કંપનીના શગુન બિલ્ડસ્કવેર લિમિટેડ અને શગુન એગ્રો સ્પેસ લિમિટેડના ચેરમેન ગીતાબહેન એમ. શાહ, MD મનિષ સત્યનારાયણ શાહ, શૈલેષ મકવાણા, યોગેન્દ્ર રણછોડભાઈ રામી અને મળતીયાઓએ રાજસ્થાનના ભીલવાડા ખાતે રજીસ્ટર કરાયેલી શગુન બિલ્ડ સ્કવેર લિમિટેડ કંપનીની ઓફિસો ૨૦૧૧માં હિંમતનગર ખાતે ખોલી હતી. જ્યારે, શગુન એગ્રી સ્પેસ લિમિટેડ ૨૦૧૩-૧૪માં અમદાવાદ ખાતે રજીસ્ટર કરાવી તેની ઓફિસો હિંમતનગર ઉપરાંત અમદાવાદમાં સરખેજ-સાણંદ ચોકી ખાતે સિગ્નેચર-૨ બિઝનેશ પાર્કમાં ખોલવામાં આવી હતી. ૩૦ મહિનામાં પૈસા ડબલ કરી આપવા, એક પ્લોટ ઉપર એક પ્લોટ ફ્રી આપવાની સ્કીમમાં એજન્ટોને ૩૫થી ૩૭ ટકા કમિશન આપવાની લાલચ અપાઈ હતી. આ રીતે રાજ્યના અંદાજે ૧૦,૦૦૦ લોકો પાસેથી 200 કરોડથી વધુ રકમ ઉઘરાવી લેવામાં આવી હતી. પાકતી મુદતે પૈસા પરત ન અપાતાં રાજેન્દ્રકુમાર પરમાર નામના રોકાણકારે ગાંધીનગર સ્થિત સી.આઈ.ડી.ની આર્થિક ગુના નિવારણ શાખામાં ફરિયાદ નોંધાવી હતી..